ATM za zlato
Tragom pojačane kupovine zlata, njemački businessman je u Abu Dhabiju otvorio ATM mašinu za zlato.
Cijene zlata su polovinom sedmice dostigle rekordnu visinu kada su ulagači navalili da kupuju taj plemeniti metal kako bi se zaštitili od pada vrijednosti eura, koji je pao na najniži nivo u odnosu na dolar u posljednjoj godini dana. Tragom toga, jedan poslovni čovjek je došao na ideju da otvori ATM mašine u kojima se mogu kupovati zlatne poluge i zlatnici. Potražnja za zlatom raste, pojačana neizvjesnošću krize rasta dugova u Evropi. Cijene zlata su polovinom sedmice dostigle rekordnu visinu kada su ulagači navalili da kupuju taj plemeniti metal kako bi se zaštitili od pada vrijednosti eura, koji je pao na najniži nivo u odnosu na dolar u posljednjoj godini dana. Tragom toga, jedan poslovni čovjek je došao na ideju da otvori ATM mašine u kojima se mogu kupovati zlatne poluge i zlatnici. U dobra i loša vremena, neke robe drže vrijednost. Tako je i sa zlatom. U Indiji, koja je najveći kupac zlata, uvoz tog plemenitog metala je u prva tri mjeseca ove godine povećan osam puta. Pratima Raval, kupac zlata, kaže da zna zašto: "To je ovih dana dobra i sigurna investicija. Čitala sam novine i znam da je bolje kupiti zlato nego ulagati drugdje uz veoma malu kamatu od pet, šest procenata." Ekonomisti kažu da cijena zlata raste zbog pojačanog straha od inflacije i financijeske nestabilnosti u svijetu. Thomas Geissler na orginalan način nastoji zadovoljiti pojačanu glad za zlatom. Ovaj njemački busnissman je u proteklu srijedu otkrio svoj novi izum - mašinu za automatsko izdavanje zlata. "Ove mašine imaju zaista laganu funkciju. Stavite novac, ili kasnije kreditnu karticu, i uzmete zlato”, kaže Geissler. On je izabrao Abu Dhabi da predstavi svoje ATM mašine "Gold to Go", jer emirate prati atmosfera bogatstva. "Abu Dhabi je u razvoju, sa stabilnom politikom, i rastućom ekonomijom. Poznat je kao grad zlata", kaže Geissler. Za odredjenu cijenu zainteresirani mogu kupiti zlatne poluge do 10 grama težine ili posebno dizajnirane zlatnike. Sobzirom da se cijena zlata stalno mijenja, Geissler uvjerava potencijalne kupce da će cijene uvijek biti aktualne: "Mi ćemo u našem centru podataka uskladjivati cijenu svakih deset sekundi, 24 sata na dan, i mašina će deset minuta držati posljednju cijenu tako da kupac ima dovoljno vremena da produkt dobije po tačnoj cijeni." Geissler planira da otvori više kioska sa zlatom ukoliko bude interesa. Analitičari kažu da je izabrao pravo vrijeme jer je zlato u proteklu srijedu dostiglo cijenu od 1245 dolara za jednu uncu.